Piàn osallistui ainoastaan Monacon osakilpailuun vuonna 1950 Maserati 4CLT:llä. Piànin saavutettua kuudenneksi nopeimman kierrosajan lauantain harjoituksissa hän ajoi öljyläikkään ja ajautui päin reunakaidetta. Hän lensi ulos autostaan eikä pystynyt aloittamaan kilpailua jalkavammojensa takia. Hän ajoi myös sarjan ulkopuolisissa kisoissa ja sijoittui saman vuoden San Remon GP:ssä kolmanneksi. Formula 1:n jälkeen Piàn siirtyi Etelä-Amerikan Fuerza Libre -sarjaan, jossa hän voitti mestaruuden kolmena vuotena peräkkäin vuosina 1953-1955.